ZEMES NOMAS LĪGUMS Nr. SRM-.\_\_\_\_\_\_\_\_\_\_\_\_\_\_\_\_

Rīgā, 2023.gada \_\_\_.\_\_\_\_\_\_\_\_\_\_\_\_\_\_\_

 **SIA “Rīgas meži”**, juridiskā adrese Ostas prospekts 11, Rīgā, LV-1034, valdes priekšsēdētājas Anitas Skudras personā, kura rīkojas pamatojoties uz Sabiedrības Statūtiem un 31.03.2021. pilnvaru Nr.SRM-21-14-pv (turpmāk – **Iznomātājs)**, no vienas puses, un

**…**, juridiskā adrese: …, tās valdes locekļa … personā, kas darbojas pamatojoties uz statūtiem (turpmāk – **Nomnieks**), no otras puses,

 bet abi kopā turpmāk saukti kā – Puses vai atsevišķi – Puse, saskaņā ar saskaņā ar Nekustamā īpašuma nomas tiesību izsoles komisijas 2023.gada……….protokolu………… bez viltus, maldības un spaidiem, paužot brīvu gribu, noslēdz šādu zemes nomas līgumu (turpmāk – Līgums):

## I Līguma priekšmets

* 1. Nomnieks nomā **daļu no Rīgas pilsētas pašvaldībai piederošā zemesgabala Rīgā, Ostas prospekts 11, (Mežaparks), kadastra Nr.0100 095 0040, zemes vienības kadastra apzīmējums 0100 095 0030, \_\_\_\_\_\_ m2 platībā** (turpmāk “Zemesgabals”). Zemesgabala platība noteikta saskaņā ar Līgumam pievienoto iznomājamās platības robežu shēmu (1.pielikums), kas ir Līguma neatņemama sastāvdaļa.
	2. Zemesgabals atbilstoši 2013.gada 18.jūnija Rīgas domes lēmumam Nr.6332 – “Par kultūras un atpūtas parka “Mežaparks” lokālplānojuma apstiprināšanu”, objekts atrodas­­­­­­­­­­­­­­­­\_\_\_\_ (*lokālplānojumā norādītais teritorijas apzīmējums).*
	3. Zemesgabala izmantošanas mērķis: *Tirdzniecības vietas ierīkošanai\_\_\_(sortiments, tirdzniecības veids).*
	4. Zemesgabals tiek nodots nomā bez apbūves tiesības.
	5. Ar Rīgas pilsētas zemesgrāmatu nodaļas 18.10.1999. lēmumu zemesgrāmatas nodalījumā Nr.4355 īpašuma tiesības uz zemesgabalu Rīgā, Mežaparkā (kadastra Nr.0100 095 0040), nostiprinātas Rīgas pilsētas pašvaldībai.

## II Līguma termiņš

* 1. Līgums stājas spēkā ar tā savstarpējas parakstīšanas brīdi un ir spēkā līdz tajā noteikto saistību izpildei. Līguma reģistrācijas datums norādīts Līguma pirmās lappuses augšējā labajā stūrī.
	2. Zemesgabala nomas periods ir **no 2023.gada 15.aprīļa līdz 2023.gada 2.oktobrim.**
	3. Pusēm savstarpēji vienojoties, līgumu ir iespējams pagarināt no 2023.gada 3.oktobra līdz 2024.gada 31.martam.

## III Nomas maksa un norēķinu kārtība

* 1. Nomas maksu veido maksa Zemesgabala lietošanu, kas noteikta saskaņā ar Nomnieka nomas tiesību izsoles solījumu EUR \_\_\_.00 un PVN 21% - EUR \_\_\_, kopā: EUR \_\_ par mēnesi, kas 2.2.punktā norādītajā periodā kopā sastāda **EUR \_\_\_.00 un PVN 21% - EUR \_\_\_, kopā: EUR \_\_.**
	2. Papildus nomas maksai Nomnieks maksā:
		1. atbilstoši normatīvo aktu prasībām nekustamā īpašuma nodokli par iznomāto Zemesgabalu, un PVN 21%;
		2. maksu par Iznomātāja sniegtajiem kultūras un atpūtas parka “Mežaparks” infrastruktūras uzkopšanas pakalpojumiem\* 156,00 EUR mēnesī un PVN 21 % 32,76 EUR apmērā.
		3. izmantotās elektroenerģijas, ūdens u.c. pakalpojumu, ja tādi pieejami, izmaksas, pamatojoties uz Iznomātāja iesniegtajiem rēķiniem;

*\* Piezīme: Infrastruktūras uzkopšanas pakalpojumi ietver Kultūras un atpūtas parka “Mežaparks” apsaimniekošanas un uzturēšanas darbību kopumu, kuru sistemātiski veic Iznomātājs, tajā skaitā, parka teritorijas ielu un celiņu tīrīšana, sniega tīrīšana, atkritumu savākšana, apstādījumu izveidošana un kopšana u.c. darbības, kas nodrošina publiskās rekreācijas kvalitātes līmeņa pastāvīgu uzturēšanu. Infrastruktūras uzkopšanas pakalpojums nodrošina Nomnieka šajā Līgumā noteiktās saimnieciskās darbības īstenošanai atbilstošu vidi. Infrastruktūras pakalpojuma maksu Nomnieks maksās bez atsevišķu aktu par pakalpojumu sniegšanu sagatavošanas. Ja Nomnieka ieskatā pakalpojums kādā noteiktā periodā netiek sniegts kvalitatīvi, tad viņš par to ziņos nekavējoties un puses fiksēs attiecīgo stāvokli. Tiek izskatīti tikai tādi Nomnieka iebildumi, kas izteikti saprātīgā termiņā, tas ir, ne vēlāk kā trīs darba dienu laikā pēc tos pamatojošo apstākļu rašanās*

* 1. Nomas maksas aprēķins un samaksa tiek uzsākta ar dienu, kad Nomnieks ir saņēmis visas nepieciešamās atļaujas tirdzniecības vietas ierīkošanai/ēdināšanas pakalpojumu sniegšanai, bet ne vēlāk kā par vienu mēnesi, skaitot no Līguma spēkā stāšanās datuma.
	2. Līgumā noteikto maksājumu norēķina periods ir mēnesis, maksājumus par mēnesi veicot līdz attiecīgā mēnesa 15.datumam. Līgumā noteiktos maksājumus Nomnieks veic ar pārskaitījumu uz Līgumā norādīto Iznomātāja bankas kontu. Puses nosaka, ka savstarpējiem norēķiniem sagatavotie rēķini, kas nosūtīti elektroniski no Iznomātāja e-pasta adreses: marina.vasiljeva@rigasmezi.lv uz Nomnieka e-pasta adresi: \_\_\_\_\_\_\_\_\_\_\_\_\_\_\_\_\_\_\_, uzskatāmi par saņemtiem ar nosūtīšanas dienu un tiks uzskatīti par derīgiem un apmaksājami arī, ja nav parakstīti ar drošuelektronisko parakstu.
	3. Par Līgumā noteikta maksājuma samaksas termiņa neievērošanu Nomnieks maksā Iznomātājam nokavējuma procentus 0,1 % (nulle komats viens procents) apmērā no kavētā maksājuma summas par katru nokavēto dienu, bet ne vairāk kā 10% no kavētā maksājuma summas. Iznomātājs ir tiesīgs prasīt no Nomnieka arī likumā noteikto kavējuma procentu samaksu.
	4. Visi no Nomniekasaņemtie maksājumi pirmām kārtām dzēš līgumsodu un likumā noteiktos kavējuma procentus.
	5. Iznomātājs var vienpusēji mainīt zemes nomas maksu, ja tiek izdarīti grozījumi normatīvajos aktos par pašvaldības zemes nomas maksas aprēķināšanas kārtību vai mainījusies Zemesgabala kadastrālā vērtība un izsoles ceļā noteiktā zemes nomas maksa ir zemāka par jauno nomas maksu. Šādas Iznomātāja noteiktas izmaiņas ir saistošas Nomniekam ar dienu, kad stājušies spēkā grozījumi normatīvajos aktos vai mainījusies Zemesgabala kadastrālā vērtība. Iznomātājs var vienpusēji mainīt maksu par Iznomātāja sniegtajiem kultūras un atpūtas parka “Mežaparks” infrastruktūras uzkopšanas pakalpojumiem, ja mainījusies pakalpojumu pašizmaksa. Šādas Iznomātāja noteiktas izmaiņas ir saistošas Nomniekam ar dienu, kad SIA “Rīgas meži” valdē pieņemts lēmums par minētā pakalpojuma izcenojumu maiņu.
	6. Ja izsolē samaksātā drošības naudas summa ir mazāka kā Līguma 3.1.punktā noteiktā maksa (ar PVN), tad Nomnieks 3 (trīs) darba dienu laikā pēc Līguma noslēgšanas (pamatojoties uz Iznomātāja rēķinu) veic trūkstošās summas iemaksu, lai kopējā drošības naudas summa atbilstu Līguma 3.1. punktā noteiktajam nomas samaksas apmēram. Visā Līguma periodā Nomniekam ir jānodrošina, ka Iznomātāja rīcībā ir Nomnieka līguma izpildes nodrošinājums Līguma summas apmērā.
	7. Drošības naudu Iznomātājs ir tiesīgs ieturēt šādos gadījumos:
		1. ja Nomnieks neievēro šo Līgumu, kā arī spēkā esošos normatīvos aktus;
		2. Nomnieks izsolē iegūtās tiesības nodevis trešajai personai;
		3. Nomnieks nav samaksājis Līgumā noteiktos maksājumus, tajā skaitā līgumsodu. Iznomātājs bez īpaša paziņojuma drošības naudu ieskaita nesamaksāto maksājumu samaksai;
		4. Nomnieka vainas vai/un rupjas neuzmanības dēļ ir radīti zaudējumi. Iznomātājs informē Nomnieku, ka drošības naudu izmantos radušos zaudējumu segšanai.
	8. Drošības nauda tiek atmaksāta Nomniekam 10 (desmit) dienu laikā no attiecīgā fakta konstatācijas brīža (ja Nomniekam nav no šī Līguma izrietošu neizpildītu saistību pret Sabiedrību):
		1. Ja Līgums ir ticis pilnībā izpildīts;
		2. Līgums tiek izbeigts pamatojoties uz Līguma 6.2. un 8.3.punkta nosacījumiem;
		3. Ja Līgums tiek izbeigts uz abpusējas vienošanās pamata.

## IV Iznomātāja pienākumi un tiesības

4.1. Iznomātājs apņemas:

* + 1. šī līguma noslēgšanas brīdī nodot Zemesgabalu Nomniekam lietošanā un nodrošināt iespēju izmantot Zemesgabalu šī līguma noteiktajā termiņā bez jebkādiem pārtraukumiem un traucējumiem;
		2. izsniegt saskaņojumu Nomniekam ielu tirdzniecības vietas saskaņošanai (ja tāda nepieciešama);
		3. nekavējoties informēt Nomnieku par tiesiskajiem un/vai faktiskajiem apstākļiem, kuri ietekmē Zemesgabala izmantošanu, un kas Iznomātājam ir kļuvuši zināmi līguma darbības laikā;
		4. atbildēt par zaudējumiem, kas Nomniekam nodarīti Iznomātāja, tā pilnvaroto personu, darbinieku nevērīgas vai ļaunprātīgas darbības vai bezdarbības rezultātā;
		5. izsniegt Nomniekam atļauju (1 gab.) iebraukšanai Kultūras un atpūtas parkā “Mežaparks” teritorijā (piezīme: caurlaides var tikt noteiktas kā nederīgas atsevišķu pasākumu laikā),
	1. Iznomātājam ir tiesības:
		1. veikt Zemesgabala apskati jebkurā laikā un pieprasīt no Nomnieka ievērot Civillikuma, Meža likuma un citu Latvijas Republikas normatīvo aktu prasības, valsts un pašvaldības iestāžu lēmumus, ugunsdrošības un citu kompetentu iestāžu prasības attiecībā uz Zemesgabala lietošanu;
		2. apturēt Nomnieka saimniecisko darbību Zemesgabalā, ja Nomnieks to dara tādā veidā, kas ir pretrunā šī Līguma noteikumiem vai neizpilda šajā Līgumā noteiktus pienākumus;
		3. pieprasīt no Nomnieka kompensāciju par soda sankcijām, kas Iznomātājam kā zemesgabala apsaimniekotājam piemērotas sakarā ar Nomnieka darbību Zemesgabalā;
		4. neatlīdzināt Zemesgabala uzlabojumus, ko Nomnieks veicis bez Iznomātāja rakstveida piekrišanas;
		5. uz Zemesgabalā nocirstajiem kokiem;
		6. blakus iznomātajam Zemesgabalam rīkot ar Nomnieku atsevišķi nesaskaņotus pasākumus.
		7. gadījumā, ja pieņemts lēmums par pasākumu organizēšanu un Nomnieka komerciālā darbība traucē vai rada šķēršļus attiecīgā pasākuma norisei, Nomniekam ir pienākums apturēt / ierobežot savu darbību uz pasākumu laiku bez tiesībām saņemt nomas maksas kompensāciju. Par šādu pasākumu norisi Iznomātājam ir pienākums savlaicīgi (ne vēlāk kā 10 (desmit) darba dienas pirms pasākuma norises) rakstiski paziņot Nomniekam;

 **V** **Nomnieka pienākumi un tiesības**

* 1. Nomnieks apņemas:
		1. izmantot Zemesgabalu un veikt tā uzturēšanu saskaņā ar spēkā esošajiem normatīvajiem aktiem, ievērojot Rīgas domes saistošo noteikumu par Rīgas pilsētas teritorijas kopšanu un būvju uzturēšanu prasības un saglabājot Mežaparka vidi;
		2. 7 (septiņu) kalendāro dienu laikā no šī nomas līguma noslēgšanas dienas *28.04.2021. saistošajos noteikumos Nr.43 “Par kārtību kādā tiek saskaņota un organizēta ielu tirdzniecība”*” noteiktajā kārtībā vērsties ar iesniegumu Rīgas domē tirdzniecības vietas atļaujas saņemšanai;
		3. iesniegt Iznomātājam Līguma 5.1.2. apakšpunktā noteikto atļauju ne vēlāk kā 1 (vienas) darba dienas laikā pēc tās saņemšanas, kā arī nekavējoši informēt Iznomātāju par atļaujas anulēšanu;
		4. Ielu tirdzniecības vietas iekārtojumā ņemt vērā Rīgas domes Pilsētas attīstības departamenta noteiktās prasības tirdzniecības vietas iekārtošanai un ievērot Kultūras un atpūtas parka “Mežaparks” vienoto stilu. Iekārtojumu, tai skaitā uzstādītās iekārtas, iepriekš ir jāsaskaņo ar Iznomātāju. Tirdzniecības darbība atļauta ievērojot noteiktās Zemesgabala platības robežas;
		5. izmantot Zemesgabalu vienīgi šajā līgumā paredzētajiem mērķiem, ievērojot Civillikumu, Meža likumu un citus Latvijas Republikas normatīvos aktus;
		6. savlaicīgi maksāt nomas maksu, kā arī citus maksājumus, kuri saistīti ar Zemesgabala izmantošanu;
		7. pirms īslaicīgās lietošanas būvju izvietošanas (ja tas ir paredzēts) darbu uzsākšanas, saņemt visas nepieciešamās valsts un pašvaldību institūciju piekrišanas, atļaujas vai saskaņojumus, tai skaitā Iznomātāja saskaņojumu;
		8. nodrošināt Iznomātājam iespēju apsekot Zemesgabalu, lai pārliecinātos par tā izmantošanu atbilstoši šī līguma nosacījumiem;
		9. atbildēt par savas (t.sk., pilnvaroto personu, darbinieku un apakšnomnieku) darbības vai bezdarbības rezultātā Zemesgabalā Iznomātājam nodarītajiem zaudējumiem, atlīdzināt tos, kā arī novērst Zemesgabalam un tam piegulošajām teritorijām (t.sk. uz tiem esošajam mežam) radītos bojājumus;
		10. ar saviem finanšu resursiem, personālu, materiāli tehniskajiem līdzekļiem uzturēt Zemesgabalu kārtībā, nepieļaujot tā piegružošanu vai vides piesārņošanu, nodrošināt sanitāro, ugunsdrošības, atkritumu apsaimniekošanas, u.c. normatīvo aktu prasību ievērošanu;
		11. nodrošināt Zemesgabalā esošu pazemes un virszemes inženiertīklu saglabāšanu un to netraucētu ekspluatāciju, kā arī ievērot minēto inženiertīklu aizsargjoslu ekspluatācijas prasības, nodrošināt iespēju ekspluatācijas dienestu darbiniekiem brīvi piekļūt inženiertīkliem;
		12. ja Zemesgabala izmantošanai nepieciešams un ir pieejams elektrības pieslēgums, Nomnieks to nodrošina par saviem līdzekļiem;
		13. nepieļaut auglīgās augsnes virskārtas iznīcināšanu vai tās kvalitātes pasliktināšanos;
		14. ar savu darbību neizraisīt Zemesgabala applūšanu ar notekūdeņiem, piesārņošanu ar ķimikālijām un sadzīves atkritumiem un novērst citus zemi postošus procesus;
		15. nodrošināt ugunsdrošības noteikumu ievērošanu un ugunsgrēku likvidāciju saskaņā ar Latvijas Republikā spēkā esošajiem ugunsdrošību reglamentējošiem tiesību aktiem iznomātajā Zemesgabalā, kā arī tam pieguļošajā teritorijā;
		16. nebojāt parka infrastruktūru un komunikācijas;
		17. savas darbības ietvaros pieļaut tikai drošības standartiem atbilstošu iekārtu izmantošanu, tirdzniecības vietas iekārtojumā nodrošināt, ka uzstādītās iekārtas, iepriekš saskaņotas ar Iznomātāju, kā arī nodrošināt, ka tirdzniecības darbība tiek veikta ievērojot noteiktās Īpašuma platības robežas;
		18. pilnībā atbildēt par Īpašumā izvietotā sava īpašuma un vērtību apsargāšanu pret trešo personu aizskārumu un zādzību;
		19. ievērot šī Līguma 4.2.2. un 4.2.7.punkta kārtībā Iznomātāja noteiktos ierobežojumus;
		20. savā darbībā nodrošināt, ka katram pircējiem obligāti tiek izsniegts maksājumu apliecinošs dokuments (čeks, kvīts u.tml.), kā arī pircēju apkalpošanā tiek ievērota augsta apkalpošanas kultūra un latviešu valodas lietošana;
		21. divu nedēļu laikā, skaitot no izmaiņām adresē, rakstiski paziņot Iznomātājam par savas dzīvesvietas vai valdes (juridiskās) adreses maiņu. Ja tas netiek izdarīts, Puses uzskata, ka Nomnieks ir saņēmis Iznomātāja nosūtīto korespondenci pēc iepriekšējās adreses;
		22. nodrošināt Latvijas Republikas tiesību aktos noteikto komercdarbības atsevišķo veidu licencēšanas, sertificēšanas noteikumu ievērošanu un nodrošina, ka Zemesgabalā izvietotajā Nomnieka struktūrvienībā būtu pieejamas visu attiecīgo atļauju, licenču un sertifikātu kopijas; Nomnieks neveiks Īpašumā tādu darbību, kuras veikšanai tam nebūs attiecīgo atļauju;
		23. līgumam beidzoties (t.sk. līguma pirmstermiņa izbeigšanas gadījumā), par saviem līdzekļiem atbrīvot Zemesgabalu no būvēm, ietaisēm un ar to saistītas infrastruktūras, sakopt to atbilstoši sakārtotas vides prasībām un nodot to Iznomātājam (ar Nomnieka uzstādītiem labiekārtojuma elementiem un aprīkojumu), nesaņemot nekādu izdevumu (ne nepieciešamo, ne derīgo, ne greznuma izdevumu) atlīdzību no Iznomātāja par Zemesgabalā veiktajiem ieguldījumiem;
		24. iepriekš rakstveidā saskaņot ar Iznomātāju šādas darbības:
1. teritorijas labiekārtošanas projektus;
2. Zemesgabala vai to daļu nodošanu apakšnomā trešajai personai;
	1. Nomniekam ir tiesības:
		1. visā šī līguma darbības laikā netraucēti izmantot Zemesgabalu atbilstoši šajā līgumā noteiktajam mērķim;
		2. ievērojot šī līguma un normatīvo aktu prasības, labiekārtot un uzturēt Zemesgabala teritoriju atbilstoši līgumā noteiktajam mērķim un Latvijas Republikas normatīvajiem aktiem;

## VI Atbildība

* 1. Puses ir atbildīgas par savu šajā līgumā noteikto saistību godprātīgu izpildi.
	2. Puses nav atbildīgas par līgumsaistību neizpildi vai izpildes kavējumu un tā rezultātā radītajiem zaudējumiem, ja saistību neizpildes vai izpildes kavējuma pamatā ir nepārvaramas varas apstākļi. Par nepārvaramas varas apstākļiem šī līguma punkta izpratnē puses saprot tādus apstākļus, kurus vainīgā puse nevarēja un tai nevajadzēja paredzēt, ietekmēt vai novērst un kuru rašanās pamatā nav vainīgās puses darbība vai bezdarbība (vaina). Par līgumsaistību izpildes neiespējamību minēto apstākļu dēļ viena puse informē otru nekavējoties, bet ne vēlāk kā trīs dienu laikā no šo apstākļu iestāšanās dienas un, ja nepieciešams, risina jautājumu par turpmāko līguma izpildes kārtību vai izbeigšanu.

##  VII Līguma grozīšanas kārtība

* 1. Grozījumi vai papildinājumi šajā līgumā veicami, pusēm rakstveidā vienojoties, un vienošanos par grozījumu izdarīšanu pievieno šim līgumam kā neatņemamu līguma sastāvdaļu.
	2. Līgumu var grozīt ar Iznomātāja vienpusēju paziņojumu šajā līgumā noteiktajos gadījumos un kārtībā.

**VIII Līguma izbeigšanās un sekas**

* 1. Līguma termiņš izbeidzas saskaņā ar 2.1.un 2.2. punkta noteikumiem.
	2. Iznomātājs ir tiesīgs vienpusēji izbeigt šo līgumu pirms noteiktā termiņa, ja:
		1. Nomnieks pārkāpj normatīvo aktu un šī līguma prasības par Zemesgabala uzturēšanu;
		2. Zemesgabals tiek izmantots mērķiem, kas nav paredzēti šī līguma 1.3.punktā;
		3. Nomnieks ilgāk par 10 dienām kavē šajā līgumā noteikta maksājuma samaksas termiņu;
		4. Nomnieks bez Iznomātāja rakstiskas piekrišanas Zemesgabalu ir iznomājis vai nodevis cita veida lietošanā citām juridiskajām vai fiziskajām personām.
		5. Nomniekam (t.sk. tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja pretendents ir personālsabiedrība) ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, atbilstoši Starptautisko un Latvijas Republikas nacionālo sankciju likuma 11.1 panta pirmās un otrās daļas nosacījumiem.
		6. SIA “Rīgas meži” no publiski pieejamās informācijas nav iespējams pārbaudīt Nomnieku, tai skaitā tā dalībniekus (akcionārus) un patiesā labuma guvējus atbilstoši Noziedzīgi iegūto līdzekļu legalizācijas un terorisma un proliferācijas finansēšanas novēršanas likuma prasībām vai patstāvīgi iegūt droši ticamu informāciju par tiem un Nomnieks nav iesniedzis pieprasīto informāciju par Nomnieku, tā dalībniekiem (akcionāriem) un patiesā labuma guvējiem vai ziņas par to, ka patiesā labuma guvēju noskaidrot nav iespējams un/vai izziņas, tai skaitā Latvijas vai ārvalstu kompetentās institūcijas izziņas, kas apliecina iepriekš minēto SIA “Rīgas meži” noteiktajā laikā periodā (apliecinošais dokuments - Pretendenta AML izziņas no LURSOFT datu bāzes, ja no tās skaidri un nepārprotami izriet Nomnieka patiesā labuma guvēji, izdruka (elektroniski vai papīra formā). Ja Nomnieka patiesā labuma guvējus nav iespējams noskaidrot no LURSOFT AML izziņas vai no tās pirmsšķietami izriet secinājums par informācijas nesakritību vai nepatiesumu, tiek veikta šīs informācijas izpēte no citiem publiskiem avotiem, datu bāzēm un nepieciešamības gadījumā no Nomnieka tiek pieprasīta papildus informācija par tā dalībniekiem (akcionāriem) un patiesā labuma guvējiem, tai skaitā Latvijas vai ārvalstu kompetentās institūcijas izziņas, kas apliecina iepriekš minēto.

8.3.Iznomātājam ir tiesības uzteikt nomas līgumu brīdinot Nomnieku 30 (trīsdesmit) dienas iepriekš un neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja Īpašums būs nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai, kā arī ja Īpašums tiek nodots atsavināšanai un īpašuma tiesības uz zemesgabalu iegūst trešā persona.

8.4.Nomnieks ir tiesīgs vienpusēji izbeigt šo līgumu pirms noteiktā termiņa jebkurā laikā, ne vēlāk kā 1 (vienu) mēnesi iepriekš rakstveidā paziņojot par to Iznomātājam, samaksājot Iznomātājam nomas maksu, kā arī citus maksājumus saistībā ar Zemesgabala nomu, par laika posmu līdz līguma izbeigšanas brīdim, nesaņemot nekādu izdevumu (ne nepieciešamo, ne derīgo, ne greznuma izdevumu) atlīdzību no Rīgas pilsētas pašvaldības vai SIA “Rīgas meži” par zemesgabala izpētē, projekta sagatavošanā un dokumentācijas izstrādāšanā veiktajiem ieguldījumiem un citiem izdevumiem.

8.5. Līgums var tikt izbeigts pirms termiņa notecējuma, Pusēm savstarpēji vienojoties.

8.6. Pēc Līguma termiņa izbeigšanās vai jebkuros citos Līguma izbeigšanas gadījumos Nomniekam jāatbrīvo Zemesgabals šī Līguma izbeigšanās dienā vai citā Iznomātāja norādītajā termiņā un jānodod tas Iznomātājam atbilstoši sakoptas vides prasībām, tai skaitā izpildot šādus pienākumus:

8.6.1.atstāt zemesgabalu tīru un sakoptu;

8.6.2.paņemt līdzi visu personīgo īpašumu un iekārtas, tai skaitā, noņemt visas piestiprinātās zīmes un reklāmas;

* 1. Zemesgabals tiek nodots ar nodošanas un pieņemšanas aktu, kas pēc savstarpējas parakstīšanas kļūst par Līguma neatņemamu sastāvdaļu.

## IX Pušu par Līguma izpildi atbildīgās personas

## 9.1. Puses nosaka par Līguma izpildi atbildīgās persona, kuras kontaktējas ar otru Pusi un uzrauga (koordinē) kvalitatīvu Līguma izpildi, tajā skaitā paraksta pieņemšanas-nodošanas aktu u.c. Līgumā noteiktos dokumentus:

## 9.1.1. No Iznomātāja puses: Iznomātāju līguma izpildes jautājumos pārstāv SIA “Rīgas meži” daļas “Dārzi un parki” vadītāja vietniece Zane Pabērza, tel.28608595, e-pasts: zane.paberza@rigasmezi.lv;

## 9.1.2. No Nomnieka puses: \_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_.

## 9.2. Puses apņemas iespējami savlaicīgi informēt viena otru par izmaiņām atbildīgo personu sastāvā vai atsevišķu personu pilnvarojuma apjoma izmaiņām, attiecīgo informāciju nosūtot uz Līguma XI nodaļā noteiktajām e-pasta adresēm un neveicot attiecīgos grozījumus Līgumā.

## X Noslēguma jautājumi

10.1. Šis līgums ir saistošs visu pušu tiesību un saistību pārņēmējiem.

10.2. Jebkādas papildus vienošanās par Līguma nosacījumiem, kā arī jebkādi grozījumi vai papildinājumi ir spēkā tikai tad, ja tie noformēti rakstveidā un tos parakstījušas abas Puses.

10.3. Strīdus, kas radušies šī līguma sakarā, puses risina savstarpējās pārrunās, bet, ja pārrunās vienošanos nav iespējams panākt, strīdu nodod izskatīšanai Latvijas Republikas normatīvajos aktos paredzētajā kārtībā tiesā.

10.4. Nolūkā nodrošināt Līguma nosacījumu izpildes iespējamību, tostarp informācijas apriti, kā arī lai izpildītu uz Pusēm attiecināmos juridiskos pienākumus un ievērotu Pusēm leģitīmās intereses, Pusēm ir tiesības apstrādāt no otras Puses iegūtos fizisko personu datus (piemēram, Pušu kontaktpersonu datus) un Līguma ietvaros iegūtos fizisko personu datus, ievērojot normatīvajos aktos noteiktās prasības šādu datu apstrādei un aizsardzībai, tostarp, bet ne tikai, Vispārīgās datu aizsardzības regulas ((ES) 2016/679) prasības.

10.5. Puses apņemas veikt visus nepieciešamos pasākumus, lai novērstu koruptīvas darbības. Neviena Puse vai tās darbinieki nedrīkst tieši vai netieši piedāvāt, pieprasīt, dot vai pieņemt naudu, dāvanas vai personīgas priekšrocības no otras Puses vai tās darbiniekiem. Jebkura persona ir tiesīga iesniegt informāciju par Puses vai tās darbinieku veiktajām koruptīvajām darbībām vai par iespējamiem pārkāpumiem, rakstot uz Pušu kontaktinformācijā norādīto e-pasta adresi.

10.6. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.

10.7. Līgums sastādīts valsts valodā uz astoņām lapām, parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks*.*

Pielikumā:

1.pielikums – Nomas zemesgabala plāns, uz 1 lapas.

**Pušu paraksti:**

|  |  |
| --- | --- |
| **Iznomātājs** | **Nomnieks** |
| **SIA “Rīgas meži”**Juridiskā adrese: Ostas prospekts 11,Rīga, LV-1034Biroja adrese: Jūrmalas gatve 78D, Rīga, LV-1029Reģistrācijas Nr.: 40003982628e-pasts: rigasmezi@rigasmezi.lv Banka: AS “Citadele banka”Konta Nr.: LV15PARX0005508860001\_\_\_\_\_\_\_\_\_\_\_\_\_\_\_\_\_\_\_\_/Anita Skudra/SIA “Rīgas meži” valdes priekšsēdētāja |  |